રાજકોટમાં ગૌભક્તોના આપઘાત મામલે તપાસ શરૂ થઈ છે. જેમાં ષડયંત્ર રચાયુ હોવાનો ખુલાસો થાય તેવી શક્યતા છે. સારવાર દરમિયાન મોતને ભેટેલા ગૌભક્ત ગભરૂભાઈએ ઝેરી પ્રવાહી પીધું હતું તે ઝેરી પ્રવાહીની બાટલી અજાણ્યા શખ્સોએ આપી હોવાનો એક ચોંકાવનારો ખુલાસો થયો છે. ગૌભકત ગભરૂ ભાઈ શેમ્પુ મિશ્રિત પાણી હોવાનું સમજીને આ પ્રવાહી પી ગયા હતા પરંતુ તે ઝેરી પ્રવાહી હતું. પોલીસે ષડયંત્રની આશંકા વ્યક્તિ કરીને તપાસ શરૂ કરી છે. બીજીતરફ, ઝેર ગટગટાવનારા અન્ય ત્રણ ગૌભક્તોને હોસ્પિટલમાંથી રજા આપવામાં આવી છે. ત્યારે ઝેર પીવાના મુદ્દે ષડયંત્ર રચાયાની ચર્ચા વ્યાપક બની છે.